Luptătoarea Alina Vuc (22 de ani) a câștigat în urmă cu puțin timp medalia de aur la Jocurile Mondiale Militare de la Skopje. Prezentă și la JO de la Rio, sportiva de la CSA Steaua a învins-o în finala categoriei 48 kg pe chinezoaica Cheng Cheng, scor 6-5.

„A luptat cu inteligență Alina. Primul tur l-a avut liber, iar în sferturi a trecut de o sportivă din Brazilia. În semifinale a abordat o strategie perfectă în meciul cu o luptătoare din Germania, iar în finală s-a bătut foarte, foarte bine. Și-a dominat adversara la nivel mental. Peste patru ani, la Tokyo, Alina Vuc va avea șanse mari la medalii. E tânără, muncitoar, ambițioasă și nu cedează niciodată”, a declarat pentru ProSport, președintele FR Lupte, Răzvan Pîrcălabu.